# Kum 2024 hrang hramthok tlawng luhnak

Tlawngkai thok caan hi nauhak pawl, nu le pa pawl le kilkhawi tu pawl hrang ah thinlung thatho caan a si. Na tlawng luh daan olsam thei bik in kan lo bawm duh.

Victoria ahcun, Fimthiamnak le Zirdan Remsalnak Daan 2006 *vek in na faate cun innhnen tlawng (mai’ tualsung tlawng) ah kai theinak covo a nei*.

Mai’ tualsung tlawng a si lomi a dang tlawng ah tla a kai thei thotho. Na tlawng apnak ca cu tlawngpi in Hmunhma Retdan thawn kaih in an lo ruah sak ding. Hmunhma Retdan thawn pehpar in thuhla cipciar cu [Tlawng luh daan](https://www.vic.gov.au/how-choose-school-and-enrol) (Enrolling in school) timi cahmai ah zoh a theih.



### Hramthoknak (Timtuahnak) hrang ramkulh caan hmandan thar

Hramthok tlawng ih hmaisabik kum cu Hramthok kum lole Timtuah kum tiah kawh a si. Victorian cozah hramthok tlawng pawl zaten thlun ding ah Hramthok kum tlawng luh ding caan thar cu kan suah zo (cahmai 3 ah zoh). Caan hman daan cu 2024 tlawngkai kum hrang Hramthok kum ahhin ziangtik ah le ziangtin na faate tlawng ap ding ti theihnak hrang lo bawm dingih tumtah a si.

**Hramthok tlawng ih hmaisabik kum ah ka faate ziangtik caan ah a luh le a ṭha ding?**

Na faa cu tlawng a kai thok kum ih April ni 30 hlan ah kum 5 kim a ṭul.

Kum 6 kim zo mi nauhak pawl hrang ah tlawngkai cu a ṭul tengteng mi a si.

2024 tlawngkai kum ih na faa te Victorian cozah hramthok tlawng ih kai thei dingah tlawng luhnak cu 2023 July ni 28 ah na kuat a ṭul.

### Hramthok tlawng ih hmaisabik kum ah ka faa ziangtin tlawng a lut ding?

Hramthok tlawng ih hmaisabik kum ah na faa tlawng lut thei ding ah hih daan pawl hi thlun aw:

1. Find my School ti mi website ah nan mai’ tualsung tlawng hawl aw (a hnuai ah zoh aw).
2. Tlawng va leennak ding lole tlawng thuhla theih bet ding le tlawng luh dan ding pawl theihnak hrang ah cozah hramthok tlawng pakhat kha pehtlaih aw.
3. [Hramthok kum (Timtuah kum) ih Tlawngluhnak](https://www.vic.gov.au/enrolling-foundation-prep) (Enrolling in Foundation (Prep)) ihsin Hramthok kum (Timtuah kum) ih tlawngluh daan thuhla pawl cu download aw (2023 April 24 ihsin a ngah ding).
4. 2023 July 28 Tlawngkai ninga ni ah Hramthok kum hrang tlawng luhnak cu ap aw.
5. 2023 August 11 Tlawngkai ninga ni ah tlawngluhnak thawn pehpar in thusuak mi cu an lo sim thei ding. Tlawng ret theinak hlan na si len 2023 August 25 hlan ah cui’ an lo hlan mi cu na cohlang a ṭul.
6. 2023 a vei 4 nak Cazir kum sung ih tlawng luhnak thuhla le thlengawknak puai ah ra tel ding a si.
7. 2024 January 30 Tlawngkai nihnih ihsin na faa te cu Hramthok kum ah a kai thok ding.

### Ziangtin tualsung tlawng ka hawl hmu thei ding?

Find my School timi website ah nan mai’ tualsung tlawng cu a hnuailam ih tuah daan vekin hawl aw:

1. Na phone lole computer sung ih browser sung ah [findmyschool.vic.gov.au](http://www.findmyschool.vic.gov.au/) tin ngan aw.
2. ‘Enter your address to get started’ timi tang ah na umhmun khuarnak hmun kha ngan aw.
3. ‘Enrolment year’ ti mi tang ih 2024 ti mi kha hril aw. Hminsin: 2023, a vei 1 nak Cazir kum tawp lam lawngah 2024 hrang tlawng hmunhma pawl cu a ngah thei ding.
4. ‘School type’ ti mi tang ah hramthok tlawng (Primary) ti mi hril aw.

Cutin hmunhma zohnak in na umnak hmun, na tualsung tlawng le keh lam ah na tlawng thuhla cipciar in a lo hmuh ding. A hnuai ah na ṭum vivo len, nangmah thawn a naih bik mi tlawng panga a lo hmuh bet ding.

‘Search for school’ ti mi tang ah tlawng hmin ngan in tla na hawl thei tho tho.

### Ka faa te in kan tualsung tlawng a si lo mi cozah hramthok tlawng ah teh a kai thei maw?

Thei e, nan tualsung tlawng a si lo mi tlawng dang ah tla a kai thei. Tlawng ih Hmunhma Retdan le hmunhma lawng mi zoh in nan tlawngluhnak cu an lo ruah sak ding a si. Ziangtin tlawngluhnak pawl an thupiter ti cu [Enrolling in school](https://www.vic.gov.au/how-choose-school-and-enrol) timi cahmai ah thuhla hawl a theih.

**Ka tlawng luhnak cu a hlawhtling lo ti cakuat ka ngah len, ziang a cang ding?**

Tlawng dang ah na faa te tlawng luhnak na tuah sak a ṭha. Na faa te cu nan tualsung tlawng ah a kai thei tengteng ding. Na faa te ih tualsung tlawng cu umhmun na khuarnak zoh in ṭhencah a si. Na faa te ih tualsung tlawng na hawl theinak dingah [Find my School](https://www.findmyschool.vic.gov.au/) ti mi ah lut aw. [Enrolling in school](https://www.vic.gov.au/how-choose-school-and-enrol) timi cahmai khal in na faa te tlawng luhnak hmun ngah ding in a lo bawm thei ding.

Na thuṭhen cat zo mi parah thu ruahsalnak tla na dil thei. [Enrolling in Foundation (Prep)](https://www.vic.gov.au/enrolling-foundation-prep) timi cahmai ah tlawng luhnak thusuah parah ziangtin thu ruahsalnak dil ding timi thawn pehpar in thuhla a um.

### Tlawng luhnak caan timlam mi ka tlai silen ziang ka cang ding?

2023 ṭum 2 nak ih thok in ziangtik caan khal ah na faa te cu 2024 tlawngkai kum ih Hramthok kum lut dingin na dil thei a si.

2023 July ni 28 netabik ret in tlawngluhnak ap ding an lo dil laiah, timlam mi tlawngluhnak caan a tlai mi le inn ṭhawn thar mi lole Victoria ih thleng thar mi a dang innsang pawl hrangah tlawng luhnak cu timlam mi ni luan hnu khalah cohlan thotho a si.

2023 July 28 hnu ih tlawngluhnak ap mi pawl cu Hmunhma Retdan zungṭhen ih daan vek in tlawngpi in cohlang in hnuthlurh a si ding.

### Khuiah so hramthok tlawng luhnak thuhla dang pawl ka hawl bet thei ding?

Hramthok kum tlawng luh daan thuhla dang pawl cu na kiangkap tualsung tlawng ah na sut hlam thei.

2023 ṭum 2 nak a thok ah Hramthok kum tlawng luh daan thuhla dang cu Starting School webpage ih [Enrolling in Foundation (Prep)](https://www.vic.gov.au/enrolling-foundation-prep) timi cahmai ah hawl bet theih a si.

Cumi thuhla calet ding ah bom na ṭul silen tualsung ih hramthok tlawng ah bomnak dil a theih.

### Bomnak hrang zo ka pehtlaih ding?

Thlengawknak Tuah-rem tu, Tlawngluh lam Ṭuanvo neitu lole na kai duhnak hramthok Tlawnguktu in tlawng luhnak thuhla thawn pehpar in thusuhnak na neih mi pawl a lo bawm thei ding.

### A ṭangkai mi link pawl:

2024 kum ih na faa te hramthok tlawng a kai thoknak hrang lo bawm thei tu ding a ṭangkai mi link pawl a tanglam ah hawl aw:

Find my School – [findmyschool.vic.gov.au](http://www.findmyschool.vic.gov.au/)

Tlawng hmunhma pawl thuhla – [vic.gov.au/school-zones](http://www.vic.gov.au/school-zones)

Enrolling in Foundation (Prep) – [vic.gov.au/enrolling-foundation-prep](https://www.vic.gov.au/enrolling-foundation-prep)

Enrolling in school – [vic.gov.au/how-choose-school-and-enrol](https://www.vic.gov.au/how-choose-school-and-enrol)

Rual banglo mi le a dang zir tlang theihnak tlawng – [vic.gov.au/disability-and-inclusive-education](https://www.vic.gov.au/disability-and-inclusive-education)

Tualsung um zung pehtlaihnak pawl – [vic.gov.au/office-locations-department-education-and-training](https://www.vic.gov.au/office-locations-department-education-and-training)

# 2023-24 hrang timlam Caan

|  |  |
| --- | --- |
| **2023 Ni thla pawl** | **Tuahṭuannak** |
|
| A ṭum 2 nak: 2023 April 24 Tlawngkai nikhat – 2023 June 23 Tlawngkai ninga | |
| A ṭum 1 nak le ṭum 2 nak, 2023 | Kum 2024 ih faa le hrang Hramthok kum (Timtuah kum) tlawngluhnak hawl tu innsang hrangah Hramthok tlawng pawl cun tlawnvahnak, thuhla simnak puai le a dang cangvaihnak pawl an tuah sak. |
| 2023 kum a ṭum 2 nak Cazir kum thok ah, | 2024 tlawngkai kum hrang tlawng hmunhma pawl cu [findmyschool.vic.gov.au](http://www.findmyschool.vic.gov.au/) ah Live (Zuknung) in an than ding.  Nu le pa/ kilkhawitu pawl cu 2024 kum hrang anmah thawi remcang mi an tualsung tlawng pawl hawlnak ding ah [findmyschool.vic.gov.au](http://www.findmyschool.vic.gov.au/) va leen a ṭha.  Nu le pa/ kilkhawitu pawl hrang ah Tlawngluhnak Thuhla Hlawmpi cu [Enrolling in Foundation (Prep)](https://www.vic.gov.au/enrolling-foundation-prep) ihsin download a ngah. |
| 2023 a ṭum 2 nak Cazir kum, Zarh khatnak ihsin | Tlawngluhnak Thuhla Hlawmpi cu tlawng pawl in ruahsan mi innsang pawl le an zatlang tlawng pawl hnenah an zemdarh ding. |
| 2023 a ṭum 2 nak Cazir kum, Zarh khatnak ihsin | **Tlawng luh theinak an ong ding** – nu le pa pawl/ kilkhawitu pawl cu hi ni ihsin thokin cozah hramthok tlawng ah thuhla kim mi tlawng luhnak pawl cu an ap thei. |
| A ṭum 3 nak Cazir kum: 2023 July 10 Tlawngkai nikhat - 2023 September 15 Tlawngkai ninga | |
| 2023 July 28 Tlawngkai ninga cu | **Tlawng luh apnak cem ni a si** – nu le pa pawl/ kilkhawitu pawl cu hih ni hi netabik ah ret in cozah hramthok tlawng ah tlawg luhnak pawl cu ap ding a si. |
| 2023 August 11 Tlawngkai ninga cu | Hramthok tlawng pawl in nu le pa/ kilkhawitu pawl hnenah zungṭhen ih Hmunhma Retdan tang um ‘Thupi Ret ih Hmunhma Pek’ ti bangin Hramthok kum (Timtuah Kum) tlawng luhnak ih thusuah mi pawl cu cakuat in simthannak ni a si ding. Hi mi ah tlawng a lut thei timi cakuat, hlannak cakuat, lole tlawng a kai thei lo timi cakuat pawl a tel men thei.  Tlawng a kai thei lo timi cakuat ngah tu nu le pa/kilkhawitu pawl cu an duh mi hramthok tlawng ah hmunhma ngah lonak thu ruahsak salnak cakuat pek thok ding a si. |
| 2023 August 25 Tlawngkai ninga cu | Nu le pa/ kilkhawitu pawl in an faa hmunhma a ngah ti langtermi dilnak ca cu kuat a si ding. |
| 2023 August 25 Tlawngkai ninga cu | Nu le pa pawl an duh mi hramthok tlawng ah hmunhma ngah lonak thu ruahsak salnak cakuat peknak **khaar ni a si.** |
| 2023 September 15 Tlawngkai ninga cu | Hramthok tlawng pawl in nu le pa/kilkhawitu pawl zaten hmunhma ngah lonak thu ruahsak salnak cakuat pekmi parih thusuak mi pawl sim thannak ni a si ding. |
| A ṭum 4 nak Cazir kum: Tlawngkai nikhat 2 October 2023 – Tlawngkai nithum 20 Deccember 2023 | |
| 2023 a ṭum 4 nak Cazir kum Sungah, | Hramthok tlawng pawl in thlengawknak caan an nei ding. |
| 2023 October 20 Tlawngkai ninga cu | nu le pa/kilkhawitu pawl an duh mi hramthok tlawng ih an kuat mi ruahsak salnak cakuat pek mi an lungkim lo ruangah an umnak tualsung ih Pengpi Hruitu hnenah thu ruahsak salnak ding cakuat peknak **khaar ni a si.** |
| 2023 November 17 Tlawngkai ninga cu | Pengpi lam in nu le pa/kilkhawitu pawl zaten thu ruahsak salnak cakuat parih thu suah mi pawl simthannak ni a si ding. Hi mi cu caan khaar ni a si mi 2023 October 20 Tlawngkai ninga ih ngah mi thu ruahsak salnak cakuat pawl hrang lawng hman a si ding. |